ইসলাম মানুষের সহজাত জীবনব্যবস্থার নাম। মানুষকে ইসলাম তার সুখ-শান্তি, নিরাপত্তা বিধানের কথা বলেছে। নিজের স্বকীয়তা বজায় রাখতে বলা হয়েছে নারী-পুরুষ উভয়কে। সুতরাং আজগুবি অপপ্রচার চালিয়ে, বেহায়াপনা-নোংরামি-অশ্লীলতা ছড়িয়ে দিয়ে, ইসলামের স্বরূপকে বিকৃত করে যারা এদেশে ক্ষমতা চিরতরে কুক্ষিগত করতে চায় তাদের মুখরোচক বক্তব্য, রূপকল্পের বাংলাদেশের স্বপ্নের কথা বলে আর ইসলামপ্রিয় জনতাকে ধোঁকায় ফেলা যাবে না। তাই সম্মিলিত প্রয়াস এখুনি জরুরি। যেখানে থাকবে না রক্তপিপাসু কোনো দানব, যেখানে শোনা যাবে না সন্তানহারা মায়ের আহাজারি অথবা পিতাহারা সন্তানের বুকফাটা আর্তচিৎকার। যেখানে থাকবে না ভেদাভেদ, থাকবে সাম্য, শান্তি, ভ্রাতৃত্ব ও কাঁধে কাঁধ মিলিয়ে ১৭ কোটি মানুষের ৩৪ কোটি হাতের এগিয়ে যাওয়ার সম্মিলিত প্রয়াস। আমার সোনার বাংলাদেশ।